c: text/html

text:
Sanatak Inki Adda Gexsan Qasri Mobaayilitteh Mayballah Bica Koroonah Vayresik Gexxaamah Soolisen
Addis Ababa, Caxah-Alsak 2012 ILL (FBC) Sanataak Inki Adda GexisanBaadak kaxxaam Nabah Akak Iyyan Qasri Mobaayilih Qadaagah Mayballa Koroonah Vayresik Gexxaamah Soolisen.
A Sanati Taddeeral, 100 Alfiik Daga Yakke Mari Edde Angalalem Kee, Tamakkeh Fanak Kaaduk 6 Alfi Takkemi Chaynah Xaylo Kinnim Warsen.
Mango Eglaali Qusba Teknolojitte Bicseenih Baaheenim Kee Espeenik, Barseloonah Magaala A Barnaamijit kaxxam Edde TYintiffiqimem Warsen.
Facebook, LG, Nokiya Kee Soni Edde Anuk Kalah Tan Eglaalu Isinni Raqiseenim Warsen.
Raceyna:- BBC

robotstxt: allowed

filter: keep


text:
ONN : Oduu Olmaa Oromiyaa Amajjii 4/2018
Simbirtuu: Labsii ADWUIn baase irratti yaada QEERROO Bilisummaa Oromoo – Obbo Abbaa-duulaan maaliif aangootti akka deebi’an – Labsiin kuni FXG tarii tasgabbeessinnaa?-QBO karoora maalii qabaa? kanaafi kan biraa irratti miseensa hooggansa Qeerroo kan jedhu caqasaa. ODUUnis jira
Sagalee Qeerroo Bilisummaa Amajjii 4 2018 , Sagaleen Qeerroo Bilisummaa Oromoo Torbanittii Guyyaa Sadii Facaasaa (Kibxata) Kamisaa fi Jimaata Akka Lakkofsa Sa’aa Oromoo tti Galgala Keessaa sa’aa 7:30 Iraa Amma 8:00 tti Metir baandii 16 KHZ 17840 Irratti Kan Isinii Darbu Dha.”Nuti, Qeerroon Oromoo, seenaa wareegama qabsaa’ota Bilisummaa Oromoo haga yoonaatti galmeeffameef kabajaa guddaa kennaa, nutis akka dhaloota haaraatti wareegama bilisummaa baasuuf kaanee jirra.” Qabsoon itti fufa! Garboonfataan ni kufa!!
Oromo Voice Radio (OVR) Broadcasts- 3 January 2018


text:
Haleellaa Finxaaleyyiin Ortoodoksii magaalaa Hararitti raawwataniin lubbuun nama muslimaa tokko dabre
Haleellaa Finxaaleyyiin amantaa Ortoodoksii hordofan guyyaa har’aa hawaasa muslimaa fi qabeenya hawaasa muslimaa irratti magaalaa Hararitti raawwataniin, guyyaa keessaa sa’aa 8:00 naannawa Warshaa Harar Biraatti namni Toofiq Muhammad jedhamu dhalataa aanaa Jaarsoo ganda Laafinfadhoo kan ta’e eegaa ableen diramee booda haala sukkanneessaa ta’een dhagaan tumamee ajjeefame.
Gareen magaalichatti gurmaawee socho’u kun, manneen daldalaa hawaasa muslimaa fi Abbootii qabeenyaa saba Oromoo adda baasuun kan barbadeessan tahuus odeeyfannoon ni addeessa.
Haaluma walfakkaatuun magaalaa Dirree Dhawaattis gareen Saatanawu jechuun of moggaase guyyaa Kaleessa irraa magaalaatti kan jeeqaa jiru yoo tahu, haleellaa gareen kun raawwateen namoonni hedduun miidhamuu fi qabeenyi hedduuun barbadaa’uu gabaafame.
Jiraataan magaalaa Harar irraa bilbilaan dubbisne, haleellaa raawwatame hawaasa muslimaa fi nama Oromoo ta’e irratti xiyyeeffachuun raawwatame jedhe.
Dabalataanis humnoonni mootummaa qaamolee haleellaa kana raawwatan irratti tarkaanfii tokkoollee kan hin fudhatin tahuus nu hime.


text:
LibreOffice 7.2 Help
Type the message and the salutation for files that you send as email attachments.
Adds a salutation to the email.
Yooyoo dhuunfaa ida'a. yooyoo dhuunfaa akka durtiitti fayyadaamuuf, saanduqa filannoo kana haqi.
Fudhataa dhiiratiif yayyoo kan ofii keetii filadhu.
Qaaqa fudhataa dhaltuutiifYooyoo Maamiloo bana.
Fudhataa dhiiratiif yayyoo kan ofii keetii filadhu.
Qaaqa fudhataa dhiiratiifYooyoo Maamiloo bana.
Maqaa dirree kan teessoo dirree kuusa deeta odeeffannoo saala of keessa qabuu filadhu.
Gatii dirree isa saala fudhataa agarsiisuu filadhu.
Yooyoo dhuunfaa yoo hinuumaamne; nagaa durargii fayyadamuuf filadhu.
Enter the main text of the email.


text:
Gamni Orma irraa Barata Gowwaan of irraa iyyuu hin Baratu!
Damee Boruu tin: Guraandhal 12, 2019
Barri 1992 baayyee fagoo miti. Qaroo Qarree fi Qeerroo Sanaa as dhalatanii aarsaa guddaa qabsoo saba isaanii baasan irraa kan hafee baayyeen keenya waan ijaan agarree raga baana. Hundeen WBO har’a socho’aa jiruu kan balaa bara sana irraa hafe. Kumaatama hedduun dhumee kan lubbuun hafe dararma suukanneessa keessa darbee jira.
Bara sanas kaampii itti galuun kan dhufe maqaa araaran ture. Minilkii kaase amma har’a gootonni fi qaroon Oromoo kan dhuman maqaa araaran akka tahe bareechine beekna. Tokko tokkoon tareessuuf yaroo fi bakka hin qabu. Aadaa Uummatni Oromoo keessatti araara bakka olaanaa qaba. Rakkoo hawwaasa keessa jiru ittiin furata. Ittiin bulas. Habashoonni aadaa kana akka dadhabinsa guddaatti fudhatu. Oromoon Oromoo cabsuuf akka meeshaa waraana guddatti itti dhima bahaa as gahanii. Milkii guddaa fi injifannoo boonsaa ittiin gonfatanii jiru.
Kan araaraaf manguddummaa deemu Oromoo dha. Kan araaramu Oromoo. Kan araarfatu Habashaa. Warri Oromoon lamaan wal amananii waadaa araara yaroo walii galan Habashaan achi irraa siiqe amma isaan gargar mala dhawwata eega. Gargar baasee lamaanuu lafa irraa haxxaa’ee balleessa. WBO haala kana yaroo darbe of irratti agarree jirra. Of irraa barana immoo ammos kiyyoo diinni nuuf qopheessaa jiru kana keessa seenee dhumuuf deemna?
Mee qotiyyoo haa ilaallu. Gafarsa irraa waan adda isa godhuu sammuu xiqqoo qabaachuu duwwaa dha. Utuu akka isa qaluuf deeman beekee nama kana hundaa daamacee irra deemee dagala galee jiraachuu danda’a. Garuu rakkinni akka jiru kan hubatu yaroo isa kufiisuuf finyoo itti xaxani. Yaroo sana dhidhiitatu illee isaa dhumee jira. Utuu hin turiin haaduun kolba isaati dhaabatee dhiigni isaa lola’a.
Ilmaan Oromoo bara baraan qalmaaf oofamuun nu haa gahu. Habashaa wajjin kan nagana jiraachuu dandeenyu yoo wal irra siiqne qofaa taha. Maqaa araara sobaa kanan WBOn harka laatee yoo dhume seenaan Uummata Oromoo cilaatiin barreessamee hafa. Maal jedhee akka ijoollee isaa qaroo tan kanaa akka boo’u Uummatni Oromoo illee hin beeku.
WBOn shiftaa yookan nama karaa bade mit. WBOn qananii ilmaan Oromoo kaayyoo qabatee dagala gale. Kan ayyaan ilaalatoonni fi bitamtonni akka qotiyyoo sana qalmaaf dhiyeessan miti. Haala jiru naanneesse ilaaluu fi hubachuu qaba. Abbootii Gadaa maqaa araaran burjaaja’anii jiranii haal qabusaan of irraa gaggeessuu qaba. Maqaan araara kan ka’uu qabu duraan dursee yoo waraanni RIB Oromoyaa keessa bahe qofa taha.
- Haala biyyi Impaayeera Itoopiyyaa jeeqama guddaa keessa galtee ibidi bakka hundaa boba’aa jiru
- Haala Oromiyaan humna liyuu Haaiylii, Somalee, Gumuz, Afar, Amhaara marsamtee jirtu
- Haala Impaayerri Itoopiyyaa meeshaa waraanan dhiqamaa jiru
- Yaroo RIB EPRDF haala sukanneesaa taheen uummata keenya tumaa, hidhaa, ajjeessaa qabeenya isaa saamaa, isa hafe gubaa fi shamaran keenya gudeeda jiru
- Utuu uummatni Keenya miliyoon qe’ee isaa irra buqa’e deebi’ee hin qubatiin ykn akkaata itti jiraatu hin argamiin
Haala kana fakkatu keessatti ilmaan Oromoo hidhannaa hiikachiisuun cubamaa dha. Sagalee guddaan abaaramuus qaba. Haalli kun heegree Uummata Oromoof baayyee nu yaadeessuu qaba. Fedhii mootummaa Habashaaf jilbeefatee hojjetuu kana guutuuf hammeenyi ifaanis tahe dhoksaan uummata Oromoo irratti hojjetamaa jiru amaaf ammatti dhaabbachuu qaba.
Warri mootummaa kana wajjin ni ceenaa jedhee uummata Oromoo burjaajjeessaa jirtan isin gaha. Garaa Mootummaan Kononel Abiyi deemaa jiru argaa jiru yoo hin agartan tahe garaa keessaniif jecha wajjin boola seena. Nu ceesisuuf utuu hin hallayyaa qileeti Uummata Oromoo darbee deemuuf akka karoora qabu ifa jira.
Lafee Gootota Oromoo General Tadasaa Biruu, Mamoo Mazamir, Elemoo Qiltuu, Jaarraa Abbaa Gadaa, Jenaral Waaqoo Guutuu irratti Siidaa Haayile Silaasee nuu dhaaba. Mootummaa tortoraa abbaa lafaa sana of irraa gatuuf aarsaa meeqa baafnee jirra. Bara Haayile Silaasee abban lafaa Amaaraa abbaa manaa Oromoo ergaa bakka fagoo ergee haadha mana isaa wajjin sirree isa irra bula. Nafxayoonni lafa keeya duwwaaf qofa miti kan boo’aa jiran. Haadha mana keenyas ni fudhatu. Maqaa seera eeguun OPDO kana nuuf qopheessa jirti. Ilmaan Oromoo Finfinnee keessatti waraqaa eenyumaa attamitti argatuu iyyaa jiru. Maal jechuu dha? Biyya keenyaa keessa jiraachuuf mirga hin qabnu jechuu dha. Kana Ce’umsi OPDO.
Kononel Abiyi marxifatee nafxanyootaaf hojjechuu malee waan seeran hojjetu tokko hin qabu. Seeraa kabachiisu yoo tahe namoota yakka hojjetan jedhaman Tigrayi keessaa qabee maaliif seeratti hin dhiyyeessu? Seerri mootumaa Itoopiyyaa Oromoo qofa irratti hojjechuu qaba? Qabsoo Uummata Oromoo keessa tokko akka Afaan Oromoo afaan federaala tahu ture. Haa tahu malee Afaan Oromoo, Keniyaa, Somalee fi Jibuuti keessatti kan dhubatamu utuu jiru Afaan Amaaraa Afaan Afrikaa akka tahu gochuun nama kana maal agrsiisa? Waan nama dinqu hin qabu.Kan inni deemuuf sirna federaala kana balleesse akka Minilki humnaan biyya Afaan Amharaa, aadaa Amharaa fi alaaba Amhaaran bultu tokko ijaaruuf akeekate jiraachuu isaa ti.
Kanaafuu yaa WBO qawwee keenya hiikane jilbeefanne hidunu. Ammaa lubbuun keenya nu keessa jirutti gootumani biyyaa fi uummata keenya qabsoofne seenaa cululuqaa dhaloota boruuf dabarsinee wareegamuu filana. Gowwumaan nu gahu. Kiyyoo nuuf qophaa’aa jiru keessa hin seennu. Qaree fi Qeerroon ka’aa xumura garbummaa bakkaan gahuuf!
Injifannoo Uummata Oromoo!
Gadaan Gadaa Bilisumaa Ti!


text:
Foreign Policy: ARGUMENT: Obama Should Stay Away from Ethiopia July 8, 2015Posted by OromianEconomist in US-Africa Summit.
Tags: 2015 Sham Elections: Marred by rampant electoral fraud, Africa, Macha-Tulama Association Requests President Obama to Rethink Visit to Tyrannical Ethiopia, Obama's plan to visit Ethiopia criticised as 'gift' for repressive government, Obama’s Visit To Ethiopia Sparks Controversy, OLF Statement on President Obama’s Planned Visit to Ethiopia, Oromia
add a comment
Obama Should Stay Away from Ethiopia
BY,
#HELOO, KANNEEN BEEKTUU LAATA??? July 8, 2015Posted by OromianEconomist in Oromo Literature, Uncategorized.
Tags: Mammaaksa Oromoo, Oral Oromo literature, Oromo Proverbs
add a comment
OMN: Keemikaalli,Zayita nyaataan walfakkaatu odoo gara magaalaa Gimbiitti geeffamaa jiruu daandiirratti qabame. July 8, 2015Posted by OromianEconomist in Oromia News.
Tags: Keemikaalli, Oromia news, Zayita nyaataan walfakkaatu odoo gara Gimbiitti geeffamaa jiruu daandiirratti qabame.
add a comment
OMN:Oduu Adol. 07,2015 Namooti Keemikaala zayita nyaataa fakkeessuun barmeela 18 gara Magaalaa Gimbitti geessaa turan Magaalaa Diggaa Irratti Poolisii aanichaan to’annaa Jala oolfaman.
Hogeessi Fayyaa OMN dubbise akka jedhanitti// Keemikaaloti akkasii kun Yoo soorataman dhukkuba Tiruu fi Kaanserii dhiigaa namarraan ga’uu Maluu jedhan.
Itti gaafatamaan Waajjira poolisii aanaa Diggaa Komaander Tashoomaa Mootummaa akka OMN tti himanitti, namni kun barmeela 18 Keemikaala Zayitii nyaataa Fakkeessuun Gurgurtaaf otuu gara Magaalaa Gimbiitti geessaa Jiruuti kan Qabame.
Waanti Zayitii nyaataati jedhamee fe’amee deemamaatti ture kun qorannoof gara Hospitaala Paasteritti akka ergame kan dubbatan Komander Tashoomeen, erga qoratamee booda Zayita Nyaataa akka hintaane nuu ibsaniiru.
Komaander Tashoomaan gaaffii fi deebii OMN waliin taasisaniin,
“Maalummaan keemikaala Sanaa sirriitti qoratamaa jira. Namni yakka sana dalages qabamee to’annaa mootummaa jala jira.”
Dhimma kana ilaalchisuun waa’ee rakkoolee Keemikaaloti waliin isaanii hinbeekamne kun namarraan ga’anii irratti Ogeessa Fayyaa Dr Abdulsamed Mohammed dubbisneerra.
Dr Abdulsamed hunda dura Maalummaan Keemikaala Sanaa qoratamee beekamuu akka qabu erga nuu himanii booda, Keemikaaloti amala Zayitii qabanii fi akka salphaatti zayita nyaataa waliin wal makatan hedduun jiru. Isaan kun kan qaama Namaa irratti balaa geessisanis ta’e hingeessisne ta’uu maluu Jedhan.
Hata’uutii Keemikalli sun kanneen fayyina namaa miidhan yoo ta’e dheerina yeroo keessa Madda dhukkuba Tiruutii fi Dhukkuba Kaanserii dhiigaa namatti fiduu malu akka Dr Abdulsamed Jedhanitti.
Dr Abdulsamed, Kaanseriin dhiigaa Maal akka ta’e erga nuu ibsanii booda, Isa kana addaan baafachuuf qorattooti, Keemikaalli sun Keemikaala attamii akka ta’e sirriitti qorachuu isaan feesisaa jedhan.
Dr Abdulsamed Mohammed, Itti dabaluunis Keemikaala sana qorachuu qofaa osoo hintaane, tarii Keemikaalli sun yeroo dheeraaf gabaarra kan ture ta’uu waan danda’uuf, iddoowwan Keemikaalli kun itti geessamaa turanii fi naannoon sun guutummaatti sirriitti hubatamee, Jiraattoti naannoo Sanaa Haalli Fayyaa isaanii maal akka fakkaatuu gadi fageenyaan qorachuun barbaachisaadhaa Jedhan.
Abdii Fiixeetu gabaase.
https://www.oromiamedia.org/2015/07/keemikaallizayita-nyaataan-walfakkaatu-odoo-gara-magaalaa-gimbiitti-geeffamaa-jiruu-daandiirratti-qabame/
SALTED HASH-TOP SECURITY NEWS: Hacking Team hacked, attackers claim 400GB in dumped data: An email from a person linked to several domains allegedly tied to the Meles Zenawi Foundation (MZF), Ethiopia’s Prime Minister until his death in 2012, was published as part of the cache of files taken from Hacking Team July 8, 2015Posted by OromianEconomist in Censorship.
Tags: Africa, African Studies, Enemies of Press Freedom, Ethiopia: Digital Attacks Intensify, Governments spy on their citizens left exposed
1 comment so far
Documents obtained by hackers from the Italian spyware manufacturer Hacking Team confirm that the company sells its powerful surveillance technology to countries with dubious human rights records.
Internal emails and financial records show that in the past five years, Hacking Team’s Remote Control System software — which can infect a target’s computer or phone from afar and steal files, read emails, take photos and record conversations — has been sold to government agencies in Ethiopia, Bahrain, Egypt, Kazakhstan, Morocco, Russia, Saudi Arabia, South Sudan, Azerbaijan and Turkey. An in-depth analysis of those documents byThe Intercept shows Hacking Team’s leadership was, at turns, dismissive of concerns over human rights and privacy; exasperated at the bumbling and technical deficiency of some of its more controversial clients; and explicitly concerned about losing revenue if cut off from such clients.
https://firstlook.org/theintercept/2015/07/07/leaked-documents-confirm-hacking-team-sells-spyware-repressive-countries/
An email from a person linked to several domains allegedly tied to the Meles Zenawi Foundation (MZF), Ethiopia’s Prime Minister until his death in 2012, was published Sunday evening as part of the cache of files taken from Hacking Team.
In the email, Biniam Tewolde offers his thanks to Hacking Team for their help in getting a high value target.
Around the time the email was sent, which was eight months after the Prime Minister’s death, Tewolde had registered eight different MZF related domains. Given the context of the email and the sudden appearance (and disappearance) of the domains, it’s possible all of them were part of a Phishing campaign to access the target. Who the high value target is, remains unknown.
An invoice leaked with the Hacking Team cache shows that Ethiopia paid $1,000,000 Birr (ETB) for Hacking Team’s Remote Control System, professional services, and communications equipment.
Read more at:-
http://www.csoonline.com/article/2943968/data-breach/hacking-team-hacked-attackers-claim-400gb-in-dumped-data.html
Itoophiyaan toora interneetii basaasuuf bara 2012 keessa doolara miliyoona tokko baasuunshii saaxilame.
OMN:Oduu Adol.06,2015 Xalayaan Dhaabbata basaasaa Biyya Xaaliyaanii Magaalaa Miilaanii Ejensii toora oddeeffannoo Itoophiyaaf ergame akka mullisutti, Itoophiyaan toora interneetii basaasuuf bara 2012 doolara miliyoona tokkko kaffalteetti.
Akka madda oduu kanaatti, dhaabbannii basaasaa Interneetii Xaaliyaanii Hacking Team jedhamu, dhaabbata biyyoota adda addaaf meeshaalee Interneetii ittiin basaasan qopheessuu fi tajaajila sanaa kennuu dha.
Bara 2012 Erga Ministirri Muummee Itoophiyaa duraanii du’anii asitti, namni Biniyam Tawalde jedhamu toora interneetii haaraa 8 fi Imeeloota adda addaa maqaa Mallas Zeenaawii Faawundeeshin jedhamu waliin hidhata qabuun hundeesse yookaan immoo bitee jira.
Haa ta’u malee galmeewwan kunnneen banamanii utuu hin turin deebi’anii akka badan waanti taasifamaniif, jalqabuma irra kaasanii kan banamaniif basaasa toora interneetiif deggersa kennuuf akka ta’e nama shakkisiisaa jechuun gabaasni kun dabalee addeesseera .
Namni maqaan isaa eerame kun,ragaa amma argame kanaan akka saaxilametti bara 2013 xalayaa garee basaastootaaf/Hacking Teamiif/ ergeen,kallattii xiyyeeffannaa isaaniin bu’aa guddaa arganneerra jedha.
Haa ta’u malee, qaamni balaa basaasaa Interneetii kanaan miidhamanii fi xiyyeeffaanna Mootummaa sanaa turan eenyufaa akka ta’an hin beekamne.
Kaampnaanii Xaaliyaanii Hacking Team,Mootummoonni fi dhaabbiillee basaasaa akka Lmmiilee isaanii basaasaniif deeggerrssa fi meeshaalee garagaraa dhiheessuun beeakamu kun ofuma isaatii iyyuu basaasamuun faayilonnii fi dataawwan isaa akka hatame gabaafame.
Hatamuun toora interneetii kanaa kan beekame, erga toorri Twitterii dhaabbata kanaa hatame fi maqaan isaa “Hacked Team”. jedhamutti jijirame booda.
Toora interneetii dhaabbatichaa hatame kana irra dokumentonnii dhaabbaticha GB 400 ta’an kanneen biroon hatamaniru.
Hatamuu toora interneetii kanaaf hanga ammatti qamni itti gaafatamummaa fudhate hin jiru.Haa ta’u malee meeshaan qorataa kaamaapaanichaa Da Vinci jedhamu warreen diiina internetii ta’antu hate jedheera.
Dokumeentonni hataman kunneen akka mull’isanitti,maamiltoota kaampaanii Sana fi biyyoota isaan keessatti argaman adda baasee jira.
Haaluma kanaan Itoophiyaa dabalatee biyyonni 35 meshaalee basaasa dhaabbnni kun dhiheesutti akka fayyadaman fi, lammiilee isaanii karaa toora Interneetiitiin akka basaasan beeksisee jira.
Meeshaalee fi tajaajili dhaabbanni kun Mootummotaa fi dhaabbiilee basaasaaf kennu dhimmoota dhuunfaa dhaabbiilee qoratootaa fi Miidiyaalee keessa seenuun miidhaa geesisaa jira.
Dhaabbanni Reporters Without Borders kaampaanii basaasaa Hacking Team kana toora kaampaanota diina Interneetii ittiin jedhe galmeessee bubbuleera.
Dhaabbanni nama hatuu ofii isaatiin nan hatama jedhee yaadee hin beeku kan jedhe gabaasichi,akka ragaa amma argame kanaan faayiloota ,Imeelota dokumantoota adda addaa argatan ifa gochaa jiru.
Akka gabaasa Human Rights Watch tti Dhaabbanni Hacking Team Mootummaan Sudan yuuroo kuma 400 fi kuma 80 dhaabbata kanaaf kennuu isaa kanaan dura kan haale oggaa ta’u, amma garuu ragaa kanaan ifattii saaxilameera.
Dhaabbanni Mootummota Gamtoomanii tibba sana Mootummaan Sudaan dhimma kana akka qulqulleessuuf xalayaan kan gaafate yemmuu ta’u, gocha sana hin raawwannee jechuun Sudaan haaltee turuun ishee ni yaadatama.
Daabbanni Mirga dhala namaaf falmu Human Rights Watch Bitootessaa bara 2015 ibsa baaseen,Mootummaan Itoophiyaa meeshaale basaasa spyware jedhaman biyya alaatii galchuun yaada walabaa lammiilee isaa ukkamsaa jira.
Dhaabbanni qorannoo torontoo maandhefate,Independent researchers jedhamu baatiidhuma sana keessa ibsa baaseen, Mootummaan Itoophiyaa komputera hoojetoota Televishinii Isat Ameerikaa jiru irratti xiyyeeffachuun yaalii dhoksaan cabsuu irratti gaaggeeffameera jedheera.
Gabaasni Miidiyaalee fi Qorannoo Dhaabbata Mirga dhala namaa akka mullisutti, Mootummaan Itoophiyaa seera farra shororkessummaa dahannoo godhachuun Biloogeroota fi gaazexxesitootaa dhimma siyaasaa fi hawwaasaa gabaasan irratti tarkaanfii fudhataman cimsee qeeqaa turuunsaa kan yaadatamudha.
Gabaasaan Alamaayyoo Qannaa ti.
https://www.oromiamedia.org/2015/07/itoophiyaan-toora-interneetii-basaasuuf-bara-2012-keessa-doolara-miliyoona-tokko-baasuunshii-saaxilame/
Waa’ee Uummata Oromoo Kana Beektuu Laata? Dubreen Oromoo Barnootaan Qaroo Taate Qalbii Sabaa Himaa Ameerikaa Hawatte July 8, 2015Posted by OromianEconomist in Oromia, Oromo.
Tags: Africa, Biftuu Dureessoo, Jamal Abdullahi, Oromo people, Pinnacle of Excellence in High School: Valedictorian Biiftu Duresso | An Oromo Inspiration
add a comment
VOA AFAAN OROMOO (WASHINGTON DC)—
Jaallannee Gammadaa Ijoollee Oromoo bara kana barnoota sadarkaa adda addaatiin xumuruun as Yuunaaited Isteetes keessatti eebbifaman keessaa tokko kan taate Biiftuu Dureessoo kutaa New Yoorke magaalaa Raachestertti kan argamu mana barnootaa sadarkaa lammaffaa “Wilson magnet High school” jedhamu keessatti qabxii ol aanaa galmeessisteen guyyaa eebba sanaatti haasaa “valedictorian” ykn haadaa guyyaa ayyaana eebbaa akka gootu filatamtee haasawicha dhageessistee turte. Jaallanneen Biiftuu Dureessoo fi kan yeroo dheeraa dhaaf maamila radiyoo sagalee Ameerikaa sagantaa Afaan Oromoo turan abbaa ishee obbo Jamaal Abdullaahii Dureessoo haasofsiistee jirti.


text:
Tafsiira Suuratu Az-Zumar-kutaa 10
Dubbiin hundarra bareedaa, gaarii fi mi’aawaa kamiidha jettanii yaaddu? Yommuu dhageefatan namatti tolu, qalbiin itti tasgabbooftu, nama dhama’e fi dukkanatti tare ifa abdii ibsuuf, nama gaflaatti tare dammaqsuun gara sadarkaa oliitti olkaasu dubbii kamii laataa? Ahsanal hadiisi (dubbiin hundarra gaarii) ta’e kamiidha laata? Mee haa qorannu.
“Rabbiin dubbii hundarra gaarii ta’e Kitaaba wal fakkaatu, lama lama deddeebi’u buusee jira. Gogaan warra Gooftaa isaanii sodaatanii isa irraa ni hollata; ergasii gara zikrii Rabbii gogaa fi qalbiin isaanii ni laafu. Suni qajeelcha Rabbiiti, nama fedhe isaan qajeelcha. Nama Rabbiin jallise, qajeelchaan isaaf hin jiru.” Suuratu Az-Zumar 39:23
“Rabbiin dubbii hundarra gaarii ta’e Kitaaba wal fakkaatu, lama lama deddeebi’u buusee jira.”
Kana jechuun Rabbiin subhaanahu wa ta’aalaa dubbii hundarra gaarii fi bareedaa ta’e buuse. Dubbiin kunis Qur’aana guddaa kana. Qur’aanni kuni kitaaba bareedinnaa fi walitti galuu keessatti wal fakkaatudha. Aayan aaya biraa fakkaatti, jechi jecha biraa fakkaata. Jalqabaa irraa kaasee hanga dhumaatti keeyyattoonni Qur’aana keessa jiran hundi walitti kan galaniidha. Gonkumaa wal diiggaa fi wal faallessuun keessa hin jiru.
“lama lama deddeebi’u” kana jechuun Qur’aana keessatti seenaaleen, murtiiwwan, waadaa galuu fi akeekachisni, amaloonni warra Jannataa fi amaloonni warra Jahannam ni deddeebi’u. Akkasumas, maqaalee fi sifaanni Rabbii lama lama ta’uun deddeebi’u.[1] Dhuma Aayah baay’ee keessatti maqaalee Rabbii (Azza wa Jalla) lama lama ta’anii arganna. Fkn, aliimun akiim, ghafuur rahiim…
Ibn Kasiir wal fakkaachu fi lama lama deddeebi’u ilaalchise ni jedha: Beektonni gariin akkana jedhu: Sufiyan ibn Uyayna irraa hiika, “wal fakkaatu, lama lama deddeebi’u” jedhu ilaalchise akkana jedhamuun gabaafame jira: keeyyattoonni Qur’aanaa gariin hiika tokko agarsiisuu danda’uu. Kanaafu “wal fakkaatu.” Yeroo biraa immoo wanta tokko fi faallaa isaa dubbatu. Fakkeenyaf mu’mina dubbachuun ergasi kaafira dubbachuu, amala Jannata dubbachun ergasii amala ibidda dubbachuu fi kkf. Kuni lama lama deddeebi’uudha. Akka fakkeenyaatti:
“Dhugumatti, abraar qananii keessa ta’u. Fujjar immoo Jahiim keessa ta’u.” (Suuratu Al-Infixaar 82:13-14) (Abraar warra amananii Rabbiin sodaatanii fi hojii gaggaarii baay’ee hojjataniidha. Fujjaar immoo namoota badii gurguddaa hojjataniidha.)
“Lakkisaa! Dhugumatti Kitaabni fujjaar Sijjiin keessa.” Suuratu Al-Muxaffifiin 83:7, “Lakkisaa! Kitaabni abraar illiyyiin keessa.” Suuratu Al-Muxaffifiin 83:18
“Kuni yaadannoodha. Dhugumatti muttaqootaaf deebii gaariitu jira.” (Suuratu Saad 38:49) hanga “Kuni, daangaa darbitootaaf deebii badaatu jira.” (Suuratu Saad 38:55) Keeyyattonni kana fakkaatan baay’etu jira.
Kuni hundi isaanii masaani (lama lama deddeebi’u) irraayyi. Kana jechuun hiika lama lamaan deddeebi’u. Garuu keeyyanni guutuun hiika tokkoon yoo ta’ee fi gariin isaa garii fakkaate, kuni wal fakkaachudha.[2]
Qur’aana keessatti aayaata waa’ee Jannataa fi waa’ee Jahannam ykn waa’ee mu’mintoota fi waa’ee kaafirootaa waliin dhufan ni arganna. Yommuu Jannanni dubbatame, itti aanse Jahannam ni dubbatama. Yookiin Jahannam yoo dubbatame itti aanse Jannani ni dubbatama. Yoo warri Jannataa dubbatamee itti aanse warri Jahannam ni dubbatama. Kuni masaani (lama lama deddeebi’uudha). Faaydan kana keessa jiru, dhimma tokko irraa namni Qur’aana dhageefatu ykn dubbisuu akka hin hifanneefi. Akkasumas, sodaachisuu irraa gara kajeelchisuutti dabarsuun hojii dirqama akka hojjatu kakasuu fi wantoota dhoowwaman hojjachuu irraa akeekachisuufi. Kuni mala dubbii itti dhiyeessan daangaa ol’aana irra gaheedha.[3]
Faaydan aayaanni (keeyyattonni) Qur’aanaa deddeebi’uu fi wal fakkaachu keessa jiru baay’eedha. Isaan keessaa tokko:
Rabbiin subhaanahu wa ta’aalaa namoonni hiika qalbii qulqulleessutti fi amala gaarii guututti kan hajaman ta’uu yommuu beeku, [aayata ni deddeebise]. Hiikni qalbii qulqulleessu kuni akka bishaan biqiltuu obaasaniiti. Biqiltuun akkuma bishaan obaasu dhiisaniin kunuunsi irraa fagaatun ni hir’itti. Tarii ni baddi. Garuu akkuma bishaan obaafamtuun bareeddee firii garagaraa faaydaa qabu buusti. Haaluma kanaan, qalbiinis hiika jecha Rabbii ishii irratti deddeebi’uutti hajamti. Osoo Qur’aana guutuu keessatti hiikni si’a tokko qofa dhufee, faaydan barbaadamu irraa hin argamu.[4] Kanaafu, aayaata deddeebisuun qalbii qulqulleessa, ni laaffisa. Kanaafi, itti aanse ni jedha:
“Gogaan warra Gooftaa isaanii sodaatanii isa irraa ni hollata;” kana jechuun yeroo akeekachisni ykn ibiddi dubbatamu ykn wanta sodaa fi rifannatti nama geessu fakkeenyaaf kan akka adabbii ummata Nuuh, ummata Luux fi kanneen biroo yommuu dubbatamu gogaan isaanii ni hollata.[5] Gabaabumatti yommuu akeekachiisni fi adabbiin cimaan Qur’aana keessatti dubbatamu gogaan warra Rabbiin sodaatanii ni hollata, ni kontoonfata. Kunis sodaa Qur’aanni qalbii isaanii keessatti uume irraayyi.“Ergasii gara zikrii Rabbii gogaa fi qalbiin isaanii ni laafu.”
Waan gaariin abdachiisu fi kajeelchisuun Qur’aana keessa waan jiruuf gogaa fi qalbiin isaanii ni laafu. Qalbiin ni tasgabboofti.
“Suni qajeelcha Rabbiiti, nama fedhe isaan qajeelcha.”
“Suni qajeelcha Rabbiiti” kana jechuun Qur’aana dhageefachuun hollannaan, sodaa fi laafinni gogaa fi qalbii namoota kanaa keessatti uumame qajeelcha Rabbiiti. Kana jechuun Rabbiitu kanaaf isaan qunnamsisee (waffaqe).
Jechi “Suni” jedhu “Qur’aanas” ta’uu danda’a. Kanaafu, Qur’aanni qajeelcha Rabbii isa malee karaan biraa Rabbiitti nama geessu hin jirreedha. “nama fedhe isaan qajeelcha” Kana jechuun Rabbiin tabaaraka wa ta’aalaa gabroota Isaa keessaa Qur’aanaan nama fedhe qajeelcha. Nama niyyaa isaa tolche Qur’aana kanaan ni qajeelcha.[6] Akkuma aayah biraa keessatti jedhe:
“Rabbiin nama jaalala Isaa hordofe karaalee nageenyaa ittiin qajeelcha, hayyama Isaatiin dukkana keessaa gara ifaatti isaan baasa, gara karaa sirrii isaan qajeelcha.” Suuratu Al-Maa’ida 5:16 (Rabbiin subhaanahu Qur’aana kanaan nama niyyaan isaa jaalala Rabbii argachuu, wanta Inni jaallatu hojjachuu fi hordofuu ta’e karaalee adabbii Isaa jalaa nagaha ittiin bahu qajeelcha.)
“Nama Rabbiin jallisee, qajeelchaan isaaf hin jiru.”
Namni jalqabuma irraa kaasee Gooftaa isaatti kafare, adabbii Isaa hin sodaanne, Rabbiin jallinna isarratti murteessa. Nama Rabbiin jallinna isa irratti murteesse, kan isa qajeelchu hin jiru.[7]
Rabbiin subhaanahu wa ta’aalaa dirqamaan nama hin jallisu. Garuu wanta jallinnatti nama geessu namni yoo hojjate, Rabbiin jallinna isa irratti murteessa. Qur’aana keessatti ni jedha:
“[Rabbiin] garee tokko ni qajeelche, gareen biraa immoo jallinni isaan irratti mirkanaa’e. Dhugumatti, isaan Rabbii gaditti sheyxaanota jaalallee taasifatan. Isaan akka qajeelfamanitti yaadu.” Suuratu Al-A’araaf 7:30
“gareen biraa immoo jallinni isaan irratti mirkanaa’e.” kana jechuun jireenya addunyaa keessatti karaa jallinnaa ofiif waan filataniif, iimaanaa fi Islaama Rabbiin isaan irraa barbaadu waan hin guunneef jallinni isaan irratti mirkanaa’e. Sababni kana hundatti isaan geesse sheyxaana jaalalle ykn hiriyyaa dhiyoo godhachuudha. “Dhugumatti, isaan Rabbii gaditti sheyxaanota jaalallee taasifatan.” Yommuu isaan Isaaf ajajamuun Rabbitti dhiyaachu dhiisan, sheyxaanaaf ajajamuu fi hordofuun jaalallee fi hiriyyaa dhiyoo isa godhatan.[8]
Guduunfaa
☛Ahsanal hadiisi (dubbiin hundarra gaariin) Qur’aana. Sababni isaas, kalaama (jecha) Rabbii olta’aati. Rabbiin subhaanahu wa ta’aalaa amaloonni (sifaanni) Isaa hundii guutuu fi gaggaarii waan ta’aniif jechi Isaa hunda caalaa guutuu fi gaarii kan ta’eedha.
☛Qur’aanni dubbii hundarra gaarii waan ta’eef jechoonni fi keeyyattonni isaa kan walitti galan, seeronni fi murtiwwan isaa kan wal jabeessanii fi ilmaan nama daandii haqaa fi ifaatti baasudha.
☛Rabbiin subhaanahu wa ta’aalaa Qur’aana kanaan nama niyyaan isaa jaalala Isaa argachuu fi haqa hordofuu ta’e, karaa sirriitti qajeelcha. Dukkana keessaa ifatti baasa.
Kitaabban wabii:
[1] Tafsiiru Sa’dii-850
[2] Tafsiiru ibn Kasiir-6/448
[3] Tafsiiru Qur’aanil kariim-Suuratu Zumar-fuula 189 (10MB)
[4] Tafsiiru Sa’dii-850
[5] Tafsiiru Qur’aanil kariim-Suuratu Zumar-fuula 189
[6] Tafsiiru Xabarii-20/193, Tafsiiru Sa’dii-850[7] Ma’aariju tafakkuri-12/208
[8] http://sammubani.com/2019/05/21/jireenyi-maaliif-uumamtee-kutaa-6/#more-10621


text:
Namnii Zubair Al- Muhajir jedhamu Al-Shabaabti makamuuf jecha biyya Landan irraa bara 2006 gara Somaaliyaatti imalee kaawunsilii abbotii amantii Shura jedhamu seene.
yeroo dheeraaf waraanaa kan ture Zubair yeroo ammaa garu mootummaa Somaaliyaa Moqadishoo jiruutti harka kennatee jira.Sababaan harka kenneefis al shabaab musleemootaa fi addunyaa sobaa waan jiraniif jedhe.
Seera sheriyaa hojii irra akka oolchan dubbatan iyyu garu soba jedhe. Sabaabaan isaas yeroo waan seera sheriyaan faallaa ta’e hojjatanii argeen jira jedhe.
Angawoonni Somaaliyaa fi miiseensonni al-shabaab kanneen ammaan dura mootummaatti harka kennatan Zubir mootummaatti harka kennachuu isaa mirkaneessanii jiru.


text:
Akkuma yaadatamuu mata duree darbee kessatti rakkoo bilbillifi komputeeri keenya ija keenya irratti qaqabsisa jiru waliin ilaalun keenyaa ni yaadatama, akka isin irraa baratanii ija kessaniif kununsa gochuu jalqabdan nan ni abdana. Har’a wanta nuti waliin baranuu dhibbaa gadi jedhanii fayyadamuun lafee boquu kenya irraan gahuudha, Ofirraa irraa kaaftani beektu jenne amana namotni baayyeen yeroo baayyee gadi jechuudhan bilbila kessan gadi ilaala fayyadamtu, kuun garuu baayyee dhibbaa guddaa lafee boquu keenya irraa gara ispayinaal kordi deemu irratti qaqabsisa kuunis gadi jennee yommuu fayydamnuu ulfaatinni mataa keenya lafee boquu keenyaa waan baayyee gadi harkisuuf deemsa kessa hanga lafeen boquu keenya humna dhabuun mataa keenya baachuu dadhabuuttilee deemu dandaha! Akkasiti fayyadamaa jirtuure ?
Akkumma mata duree darbee keessatti kanaafis furmaata isiniif keenya isiniis akka furmaatati qabxilee nuti asirratti keenye hojirra olchuudhaan akka rakkoo lafee boquu kessan irra gahuu hanbiftan abdi qabna.
Kahumsi gadi jedhanii mobaayilii fayydamuu inni guddaan oddefannoo dhoksuuf akka tahee qoranon addaa addaa ni mulisa kunis namni boodaan jiru akka hin agareefi, hatahuu malee immoo bu’aa isaa caala midhaa isaatu caala.
- Wantoota ykn dhimma akka nuti boqu keenya ol qabne mobayila keenya fuldura ija keenyaatti olqabnee hin fayyadamnee nu godhan bakka hin mijaneetti fayyadamuu dhisuu ykn , dubisuuf barressuu irraa of qusachuu.
- Boquu keenya ol-qabuu of shaakalchisuu
- Gadi jechuun yeroo dheeraaf amala kan nutti tahee yoo tahee ispoortii mormaa hojjechuun morma keenya ol jechuu shakalchisuu.
- Kan furmaati armaan olii jijirama isiniif hin keninee yoo tahee dugdaan cisuudhaan fayyadamuun fillannoo isa dhumati jenne amana.
Waan harra dubiftanirra akka isiin waa baratan ni amana! Egaa waan baratan kana hiriyyaaf fira keessaniin gahuudhaan bala morma isaanirra gahuu dandahuu akka hanbisaniif qoodaafi.
Kutaa itti aanu kessatti rakkoo xinsammuu teknoolojiif interneetin nurratti qaqabsisuu waliin ilaala.


text:
Jiraachuun Barachuu Dursuu Qaba
Damee Boruu: Onkoloolessa 24, 2020
Aarsaan baratonni Oromoo Bilisummaa Uummata Oromoof gochaa turanii fi jiran bifa kamiin iyyuu madalame kan himamuu danda’u miti. Kan ajjeefaman, kan qaamni isaanii itti hirate, kan waxxalaman, kan mana hidhaa diina keessatti gidirfamanii lubbuun darbe, kan utuu baqatuu irribaata bineesaa fi qurxxumii tahee fi kan achi buuteen isaanii hin argamnee lakkoofnee fixxuu hin dandeenyu. Walii gala seenaa qabsoo Saba isaanii goobsuu fi hojii dhaloota har’aa aangoomsee mootummaa walabaa akka dhaabbatan gochuuf gumaata ol anaa baasanii fi baasaa jiru.
Bara keessaa jiru kana dhalli Oromoo barataa tahe qotataa tasa akka bineesaa ajjeefamuun, hidhamuu fi admsamuun hojii PP keessaa isa guyyaa guyyaan raawwatamu tahee jira. Qabeenya Uummata Oromoo saamuu irratti PPn Oromoo fi Amharaa afaan qawween wal dura dhaabbachuuf guyyaa lakkawwaa jirra. Olaannoon PPn Oromoo hundi yoo waan oddeessamuu dhugaa tahe qabeenya biyyaa milliyoona baayyeen lakkawwamuu saammatanii jiru. Qabeenya isaanii kana tiksuuf jecha nama isaan dura dhaabbatu hundaa lafa irraa haxxaa’anii balleessuuf yaalaa jiru. Karaa qajeelaa irra akka hin jirre isaanuu waan dagatan hin fakkaatu. Garuu waan sammuun isaanii oftummaa fi of jaalalan tortoree jiruuf dhugaa dubbachuu fi fudhachuun isaan rakkisaa jira.
Ija keenya dura itti aangoon isaanii akka fixxensa barii dugugamee utuu badaa jiru akka waan sibila ufatanii jiranii waan xuqamuu hin dandeenye of fakkeessuuf yaadau. Isa uummata hatanii tulatan nyaachuu miti isa borsaa isaanii keessa jiru nyaachuufuu yaroon itti gabaabatee jira. Warri garaa isaaniif qofaaf jiraatan kun biyyi badaa jiru takkaa isaan hin gaddisiisu. Keessattu Ummatni Oromoo hatattamaan Mootummaa Cehumsaa Biyyoolessa Oromiyaa yoo hin jiraannee badii aboomamuu hin dandenye keessa akka seenuuf deemu beekamuu qaba.
Itti gaafatamnii PP Oromoo Oromiyaa saamuu malee dantaa Uummata Oromoo fi Oromiyaa tiksuu miti. Bara darbe yaroo baratoonni Oromoo Unversitii Naannoo Amhaaraa keessatti ajjeefamanii reeffi torbaan torbaniin warraaf ergamuu PPn Oromoo maaliif jettee gaafachuuf illee hin yaadne yookas onnee hin qabane. Ijoollee baqatee dhokatee badaa turte illee warri bara sana mootummaa of harkaa qabna jedhu PPn Oromiyaa hara’a jirra jettu bartoota gidiraa argaa turanii sagalee tahuu sodaachuun waan nama qaanessu. Baratoonni Oromoo saba Oromoo tahniif qofa karaa irraa qabamanii tumamaa mana hidhaatti darbamaa yaroo turan TPLF baratoonni Tigray akka Universitii Naannoo Amhaaraa hin deemne dhorkuun kan yaadatamu. PPn Oromoo garaa isheef malee gaaf tokko kan Uummatni Oromoo itti boonu hojjetee hin beektu. Seenaa Uuummata Oromoo keesatti PPn ulee salphinaa akka taatetti baduu deemti.
Mootummaa jiraachuun isaa rawwate, Mootummaa Konoonel Abiyi kan gaggeessaa jiru adda duran ilmaan nafxanyaa fi diqaalota ilmaan isaanii akka tahe argaa jirra. Warri kun sammuun isaanii funyaan isaanii irraa achi fageessee ilaaluu hin danda’u. Hawwiin isaanii inni duraa Oromoo cabsanii bituu dha. Inni lammaffaa Impaayeera Itoophiyaa deebisanii ijaarachuu dha. Lachuu harka isaanii keessaa bahee jira. Garuu Mootummaa Naannoo Oromiyaa fi Naannoo Amhaaraa turan diiguu irratti milkaa’anii jiru. Haa tahu malee, naanno kana lamaan jeequun kan isaan balleessuu kan isaan gargaaru hin qabu.
Mootumman Oromiyaa erga jigee erga humna waraanan bulu jalqabee waggaa lamaa ol tahee jira. Har’a Oromiyaa keessa humna waraanaa irraa kan hafe caasaan mootummaa hin jiru. Uummatni Oromoo miila waraanaa fi dabballee PP jalatti kufee seeraa fi heera tokko malee dhidhiitamaa jira. Roorroo kana of irraa darbuuf Uummatni Oromoo biyyaa fi biyyaa ala jiru harka wal qabatee irree tokkoon qabsoo isaa itti muddaa jira. Guyyaa PPn biyyo nyaatus fagoo hin jiru.
PPn Amhaaraa Naannoo Amhaaraa bulchuuf hojjechuu erga dhiisanii turanii jiru. Qabsoon hadhooftuu isaan gochaa jiran Uummata Oromoo cabsuu fi Finfinnee kan isaanii godhanii dhunfachuu dha. Naannoon Amhaaraa bakka sirna dhablummaan (anarchism) itti guddatee dagaagee jiru dha. Abbaa hin qabu. Warri naannoo sana bulchuu qaban Oromiyaa qabachuuf gaggabaa jiru. Naannoo Amhaaraa keessatti nama saamuun, okaamsanii horiin furachuu fi wal ajjeessuun waan guyyaa guyyaan tahaa jiru. Biyyaa kan hunkuraa jiru “goboz halaqaa” fi “faannoo” warra jedhaman kan seeraan hin bulle. Kun utuu kanaan jiruu namichi isaanii kan aangoo lammaffaa PP qabu Damaqaa Mokonoon horii biyyaan uummata haala kana keessa jiru hidhachiisuuf labsuun waan ajaa’ibaati. Damaqaan nama siyaasaa waan taheef uummata biratti fudhatama argachuuf godhee haa jennu. Mataan Ammantii Ortodoksii Abuna Maatiyoos waan isaa irraa eegamuu qabuu nagaa fi tasgabii kadhanaa gochuu utuu qabu innis dabalee Uummata Amhaaraa hidhaadha jechuun waan baayyee nama yaadessu dha. Namoonni nageenya biyya lafaaf hawwan hunduu warra waraana leelisuu fi warra waraana labsee uummata wal ficcisiisu deemu kana sagalee guddaan balaalefachuu, abaaruu fi dura dhaabbachuu qabu.
Amma Oromiyaan bilisa hin taane amma Oromoo taanee dhalachuun dhitamuu fi ajjeefamuuf hixaa keenya tahee jira. Yaroo olla isaanii tahuun iyyuu nama yaadeessu jiru kana keessa barumsaaf jennee gara Universtii Naannoo Biyya Amhaaraa deemuun harkaan funyuu mormatti of hidhuu taha. Baratan/baratuun tokko of murteefatee/murteefattee yoo deeme/ deemte murti abbaa waan taheef waan nama galchu hin jiru. Garuu haalli keessa jirruu fi kan itti deemaa jirru bara darbe irra hammataa waan tahee gara sana deemuuf qalbiin murteefachuu wayya. Yoo lubbuun jiraate barumsii darbee hin qabu. Utuu Oromoon Mootummaa qabaatee akkuma Naannoon Tigray baratota isaa gara Naannoo Amhaaraa erguuirra akka Universitt Naannoo Oromiyaa keessa jiranitti baratan godha. Kanfuu ammaaf baratonni Oromoo Universtii Naannoo Oromiyaa jiran keessatti barachuu yoo hin dandeenye yaroo egachuun dirqama taha natti fakkata.
Gadaan Gadaa Xumura Garbummaa Ti!
Injifannoo Uummata Oromoof!